CELEX: 52015PC0659
Language: sl
Date: 2015-12-16
Title: Predlog SKLEP SVETA o stališču, ki se sprejme v imenu Evropske unije v Skupnem odboru EGP glede spremembe Priloge XI (Elektronske komunikacije, avdiovizualne storitve in informacijska družba) k Sporazumu EGP (ultraširoki pas)

EVROPSKA KOMISIJA
            Bruselj, 16.12.2015
            COM(2015) 659 final
            2015/0300(NLE)
            Predlog
            SKLEP SVETA
            o stališču, ki se sprejme v imenu Evropske unije v Skupnem odboru EGP glede spremembe Priloge XI (Elektronske komunikacije, avdiovizualne storitve in informacijska družba)k Sporazumu EGP(ultraširoki pas)
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               Skupni odbor EGP mora za zagotovitev potrebne pravne varnosti in homogenosti notranjega trga vso ustrezno zakonodajo EU v najkrajšem možnem času po njenem sprejetju vključiti v Sporazum EGP. 
            
            
               2.REZULTATI POSVETOVANJ Z ZAINTERESIRANIMI STRANMI IN OCEN UČINKA
            
            
               Namen osnutka sklepa Skupnega odbora EGP (priložen k predlogu sklepa Sveta) je spremeniti Prilogo XI (Elektronske komunikacije, avdiovizualne storitve in informacijska družba) k Sporazumu EGP, da bi se vanj vključil Izvedbeni sklep Komisije 2014/702/EU z oktobra 2014
                  1
                (o spremembi Odločbe 2007/131/ES iz februarja 2007
                  2
                o dovoljenju za usklajeno uporabo radijskega spektra v Skupnosti za opremo, ki uporablja širokopasovno tehnologijo).
            
            
               Utemeljitev zahtevane prilagoditve in predlagana rešitev
            
            
            
               Zadevni akt:
            
            
               Izvedbeni sklep Komisije 2014/702/EU z dne 7. oktobra 2014 o spremembi Odločbe 2007/131/ES iz februarja 2007 o dovoljenju za usklajeno uporabo radijskega spektra v Skupnosti za opremo, ki uporablja širokopasovno tehnologijo.
            
            
            
               Zadevna določba:
            
            
               Obveznost, da se dovoli uporaba radijskega spektra v frekvenčnem pasu med 6,0–8,5 GHz za opremo, ki uporablja ultraširokopasovno tehnologijo (UWB – ultra-wideband technology) na letalu (Priloga, oddelek 4).
            
            
            
               Utemeljitev in predlagana rešitev
            
            
               Uporaba ultraširokopasovne tehnologije na letalu lahko vpliva na nacionalne radijske povezave operaterjev mobilne telefonije na letališčih in v njihovi okolici. Ti vplivi so opisani v poročilu iz leta 2012, ki ga je izdal Odbor za elektronske komunikacije (ECC) Evropske konference poštnih in telekomunikacijskih uprav (CEPT)
                  3
               , in so predmet podrobne študije in ponovne ocene, ki ju je izvedla delovna skupina za inženiring spektra – naprave kratkega dosega (SE24). Ciljni datum za zaključek dela v zvezi s to točko v SE24 je trenutno Q1 2016
                  4
               .
            
            
               Gostota radijskih povezav blizu letališč na Islandiji in Norveškem ter intenzivnost njihove uporabe sta višji kot v EU. Zato je potrebno izvzetje frekvenčnega pasu 6,0–8,5 GHz, da bi se preprečilo škodljivo motenje radijskih povezav operaterjev mobilne telefonije. V sklep Skupnega odbora se vstavi naslednja prilagoditev:
            
            
               „Islandija in Norveška sta izvzeti iz uporabe frekvenčnega pasu od 6,0 do 8,5 GHz za opremo, ki uporablja ultraširokopasovno tehnologijo na letalu.“
            
            
            
               3.PRAVNI ELEMENTI PREDLOGA
            
         
         
            
               V členu 1(3) Uredbe Sveta (ES) št. 2894/94
                  5
                o pravilih za izvajanje Sporazuma EGP je določeno, da Svet na predlog Komisije določi stališče glede takih sklepov, ki se sprejme v imenu Unije. 
            
            
               Komisija predloži osnutek sklepa Skupnega odbora EGP kot stališče Unije Svetu v odobritev. Komisija upa, da bo lahko stališče v najkrajšem možnem času predstavila v Skupnem odboru EGP.
            
            
            
               2015/0300 (NLE)
            
            
               Predlog
            
            
               SKLEP SVETA
            
            
               o stališču, ki se sprejme v imenu Evropske unije v Skupnem odboru EGP glede spremembe Priloge XI (Elektronske komunikacije, avdiovizualne storitve in informacijska družba)
                  k Sporazumu EGP
                  (ultraširoki pas)
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije, zlasti člena 114 v povezavi s členom 218(9) Pogodbe,
            
            
               ob upoštevanju Uredbe Sveta (ES) št. 2894/94 z dne 28. novembra 1994
                  6
                o pravilih za izvajanje Sporazuma o Evropskem gospodarskem prostoru, zlasti člena 1(3) Uredbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Sporazum o Evropskem gospodarskem prostoru (v nadaljnjem besedilu: Sporazum EGP) je začel veljati 1. januarja 1994.
            
            
               (2)V skladu s členom 98 Sporazuma EGP se lahko Skupni odbor EGP med drugim odloči spremeniti Prilogo XI (Elektronske komunikacije, avdiovizualne storitve in informacijska družba) k Sporazumu EGP.
            
            
               (3)Izvedbeni sklep Komisije 2014/702/EU
                  7
                je treba vključiti v Sporazum EGP. Gostota radijskih povezav blizu letališč na Islandiji in Norveškem ter intenzivnost njihove uporabe sta višji kot v EU. Da bi preprečili škodljivo motenje radijskih povezav operaterjev mobilne telefonije, bi morali biti Islandija in Norveška izvzeti iz uporabe frekvenčnega pasu od 6,0 do 8,5 GHz za opremo, ki uporablja ultraširokopasovno tehnologijo na letalu.
            
            
               (4)Prilogo XI (Elektronske komunikacije, avdiovizualne storitve in informacijska družba) k Sporazumu EGP bi bilo zato treba ustrezno spremeniti. 
            
            
               (5)Stališče Unije v Skupnem odboru EGP bi zato moralo temeljiti na priloženem osnutku sklepa –
            
            
               SPREJEL NASLEDNJI SKLEP: 
            
            
               Člen 1
            
            
               Stališče, ki se v imenu Unije zavzame v Skupnem odboru EGP glede predlagane spremembe Priloge II (Elektronske komunikacije, avdiovizualne storitve in informacijska družba) k Sporazumu EGP, temelji na osnutku sklepa Skupnega odbora EGP, priloženega temu sklepu.
            
         
         
            
               Člen 2
            
            
               Ta sklep začne veljati na dan sprejetja.
            
            
               V Bruslju,
            
            
               
                     Za Svet
               
               
                     Predsednik
               
            
         
         
            
                  
                     (1)
                  UL L 293, 9.10.2014, str. 48–56.
               
               
                  
                     (2)
                  UL L 55, 23.2.2007, str. 33–36.
               
               
                  
                     (3)
                  Poročilo ECC 175, Študija o soobstoju aplikacij UWB v letalu in obstoječih radio storitev v frekvenčnih pasovih od 3,1 GHz do 4,8 GHz in od 6,0 GHz do 8,5 GHz  je na voljo na spletni strani:
                  
                     http://www.erodocdb.dk/Docs/doc98/official/pdf/ECCREP175.PDF
                  
                  .
               
               
                  
                     (4)
                  Delovna postavka SE24_55, na voljo na spletni strani:
                  
                     http://eccwp.cept.org/WI_Detail.aspx?wiid=477
                  
                  .
               
               
                  
                     (5)
                  UL L 305, 30.11.1994, str. 6–8.
               
               
                  
                     (6)
                  UL L 305, 30.11.1994, str. 6–8.
               
               
                  
                     (7)
                  Izvedbeni sklep Komisije 2014/702/EU z dne 7. oktobra 2014 o spremembi Odločbe 2007/131/ES iż februarja 2007 o dovoljenju za usklajeno uporabo radijskega spektra v Skupnosti za opremo, ki uporablja širokopasovno tehnologijo (UL L 293, 9.10.2014, str. 48–56.).
               
            
      
    ---documentbreak--- 
      
         
               EVROPSKA KOMISIJA
            Bruselj, 16.12.2015
            COM(2015) 659 final
            PRILOGA
            SKLEP SKUPNEGA ODBORA EGP št…/2015z dne o spremembi Priloge XI (Elektronske komunikacije, avdiovizualne storitve in informacijska družba) k Sporazumu EGP)kpredlogu Sklepa Svetao stališču, ki se sprejme v imenu Evropske unije v Skupnem odboru EGP glede spremembe Priloge XI (Elektronske komunikacije, avdiovizualne storitve in informacijska družba) k Sporazumu EGP(ultraširoki pas)
            
               
         
         
            
               PRILOGA
               
                  SKLEP SKUPNEGA ODBORA EGP št…/2015
                  z dne 
                  o spremembi Priloge XI (Elektronske komunikacije, avdiovizualne storitve in informacijska družba) k Sporazumu EGP
            
            
               SKUPNI ODBOR EGP JE –
            
            
               ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP), zlasti člena 98 Sporazuma EGP,
            
            
               ob upoštevanju naslednjega:
            
            
               (1)Izvedbeni sklep Komisije 2014/702/ES z dne 7. oktobra 2014
                  1
                o spremembi Odločbe 2007/131/ES
                  2
                o dovoljenju za usklajeno uporabo radijskega spektra v Skupnosti za opremo, ki uporablja širokopasovno tehnologijo, je treba vključiti v Sporazum EGP.
            
            
               (2)Prilogo XI k Sporazumu EGP bi bilo zato treba ustrezno spremeniti –
            
            
            
               SPREJEL NASLEDNJI SKLEP:
            
            
               Člen 1
            
            
               Točka 5cw (Odločba Komisije 2007/131/ES) Priloge XI k Sporazumu EGP se spremeni:
            
            
               1.
                     doda se naslednje besedilo:
            
            
               Za namen tega sporazuma veljajo določbe Sklepa z naslednjo prilagoditvijo:
            
            
               „Islandija in Norveška sta izvzeti iz uporabe frekvenčnega pasu od 6,0 do 8,5 GHz za opremo, ki uporablja ultraširokopasovno tehnologijo na letalu.“
            
            
               2.
                     doda se naslednja alinea:
            
            
               „–
                     32014 D 0702: Izvedbeni sklep Komisije 2014/702/EU z dne 7. oktobra 2014 (UL L 293, 9.10.2014, str. 48).“
            
            
               Člen 2
            
            
               Besedilo Izvedbenega sklepa 2014/702/EU v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
            
            
               Člen 3
            
            
               Ta sklep začne veljati […] pod pogojem, da so bila predložena vsa uradna obvestila v skladu s členom 103(1) Sporazuma EGP
                  3
               .
            
         
         
            
               Člen 4
            
            
               Ta sklep se objavi v sklopu EGP Uradnega lista Evropske unije in v Dopolnilu EGP k Uradnemu listu Evropske unije.
            
            
            
               V Bruslju, […]
            
            
                  Za Skupni odbor EGP
            
            
                  Predsednik
            
            
                  […]
                  
                  
                  
                  
                  
                  
                  
               Sekretarja
                  
               Skupnega odbora EGP
            
            
                  […]
            
         
         
            
                  
                     (1)
                  UL L 293, 9.10.2014, str. 48–56.
               
               
                  
                     (2)
                  UL L 55, 23.2.2007, str. 33–36.
               
               
                  
                     (3)
                  [Navedena ni nobena ustavna zahteva.] [Navedene so ustavne zahteve.]